Brynkamfotedderkopp

Brynkamfotedderkopp (Theridion varians) er en av edderkoppene i gruppen kamfotedderkopper (Theridiidae). 

 Utseende 
Brynkamfotedderkopp er sammen med de andre artene i denne slekten, forholdsvis små edderkopper, den er 2,5 til 3,5 millimeter lang, mens hannen er litt mindre. Kroppen er todelt i en bakkropp (abdomen) og en forkropp (prosoma eller cephalothorax). Forkroppen (prosoma) er bredt oval, litt flat og  forholdsvis liten. Den er lyse og har en mørk midtstripe, som blir bredere lengst framme. Undersiden har et lyst trekantet felt i midten av brystet. Bakkroppen (opisthosoma) er ekstremt variabel når det gjelder farge og mønster, fra ganske lys til mørk, med eller uten den taggete midtlinjen. Den er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn. 

Mange av kamfotedderkoppene er ganske like like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Levevis 
Brynkamfotedderkopp lever litt skjult, i lav vegetasjon, og på busker og trær, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 

De kjønnsmodne individene (imago), finnes fra juni til august. Hunnen spinner eggene sine inn i en fritthengende, rund eggsekk. 

 Utbredelse 
Brynkamfotedderkopp er utbredt i Holarktis. Den finnes i Norge.

 Litteratur 
 Platnick N. I. 2010. Theridiidae World Spider Catalog. American Museum of Natural History 11.0 html
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5

 Eksterne lenker 

 Kamfotedderkopper – edderkopper.net  (norsk)

Kategori:Kamfotedderkopper